ધોળકામાં પણ કોંગ્રેસ માત્ર 327 મતથી પાછળ રહી ગઇ છે. આ બેઠક પર ભાજપના ભૂપેન્દ્રસિંહ ચૂડાસમા અને કોંગ્રેસના અશ્વિનભાઇ કમસુભાઇ રાઠોડ વચ્ચે હરીફાઇ હતી. ભાજપના દિગ્ગજ ભૂપેન્દ્રસિંહ ચૂડાસમાને અશ્વિનભાઇએ બરાબરીની ટક્કર આપી હતી. બંને વચ્ચેના મતનું અંતર માત્ર 327 હતું, અહીં ભાજપના ભૂપેન્દ્રસિંહને 71,530 અને કોંગ્રેસના અશ્વિનભાઇને 71,2013 મત મળ્યા છે. બોટાદ બેઠક પર ભાજપ અને કોંગ્રેસ સતત આગળ-પાછળ થતા જોવા મળ્યા હતા. અંતે ભાજપના સૌરભ પટેલ 906 મતના અંતર સાથે વિજયી થયા હતા. કોંગ્રેસના કઠથીયા ધીરજલાલ માધવજીભાઇએ એમને બરાબરીની ટક્કર આપી હતી. આ બેઠક પર જો કોંગ્રેસે થોડું વધુ જોર લગાડ્યું હોત તો એમની જીત નિશ્ચિત થઇ હોત.